Kvačalova ulica (Bratislava)

Kvačalova ulica je ulica v Bratislave, v mestskej časti Ružinov. Nachádza sa v miestnej časti Nivy.

Ulica vznikla na začiatku 20. storočia výstavbou na pôvodnom vinohradníckom záhone. Nachádzajú sa na nej prevažne 4 - a 5 - poschodové tehlové domy postavené v 40. a 50. rokoch 20. storočia. Pomenovaná je podľa Jána Radomila Kvačalu (1862 – 1934), slovenského pedagóga, osvetového pracovníka.

Priebeh 
Ulica začína pri ortopedickej nemocnici na Záhradníckej a pokračuje juhovýchodným smerom. Postupne križuje Koceľovu, Bazovú, Kulíškovu a Velehradskú. Posledných pár metrov ulice tvorí platené parkovisko blízkeho hotela, pri ktorom ústi do Dulovho námestia.

Občianska vybavenosť 
Na ulici sa nachádzajú i iba menšie prevádzky, napr. antikvariát, potraviny, reštaurácia či lekáreň. Na konci ulice pri Dulovom nám. sa nachádzajú ambulancie s rôznymi lekármi. Na Kvačalovej 20 sa nachádza Stredná priemyselná škola dopravná. Do roku 1972  v tej istej budove sídlila základná škola, ktorú navštevoval bývalý hokejista Jozef Golonka.

Blízke ulice 
 Záhradnícka
 Koceľova
 Bazová 
 Kvetná
 Kulíškova
 Velehradská

Referencie

Iné projekty

Externé odkazy 
 Kvačalova ulica na mape Bratislavy

Ulice v Ružinove